DEKLARATË

Qytetarët e 28 vendeve anëtare të Bashkimit Evropian kanë nisur sot votimin e përfaqësuesve të tyre në Parlamentin Evropian.
Kuvendi i Shqipërisë, krenar për kontributin e diasporës mbarëkombëtare në vendet anëtare të Bashkimit Evropian, përshëndet përfshirjen e një numri të madh kandidatësh me origjinë shqiptare që garojnë nën siglat respektive politike.
Kuvendi i Shqipërisë e vlerëson këtë fakt si një shembull të qartë të integrimit të shqiptarëve në familjen evropiane dhe u uron suksese të gjithë kandidatëve.

